Fill d'un teixidor reusenc, s'enrolà a l'Armada de ben jove i va ser destinat a la fragata de vapor "Blanca" o "Reina Blanca", amb la que va participar en la Guerra hispanosudamericana que es va iniciar el 1864 amb l'ocupació de les illes Xinxa, peruanes, per part de l'armada espanyola. Sota el comandament de Juan Bautista Topete, la fragata "Blanca" va tenir un paper essencial primer a la Batalla d'Abtao, després al bombardeig de Valparaíso i finalment a la Batalla del Callao. Pere Martí, caporal d'artilleria, va ser felicitat per l'ajuntament de Reus, presidit per l'alcalde Josep Maria Pàmies just abans d'acabar el seu mandat, per la seva decidida actuació i les mostres de valor durant la Batalla del Callao, i se li va enviar un diploma commemoratiu.